Força
„Força“ (liet. Jėga) yra 2004 m. pop singlas iš antrojo studijinio albumo „Folklore“, išleistas Kanados/portugalų atlikėjos Nelly Furtado. Bandža dainoje groja muzikantas Béla Fleck. Dainos žodžiai yra anglų kalba išskyrus priedainį, kuris yra portugalų kalba. Ši daina yra oficiali 2004 m. Europos futbolo čempionato, kuris vyko Portugalijoje, himnas. Furtado šią dainą atliko Porto mieste per čempionato atidarymo ceremoniją. Singlas net buvo pasiūlytas į 2004 m. „Eurovizijos“ dainų konkursą, kuris vyko Stambule, tačiau Portugalijos nacionalinis televizijos kanalas nusprendė siųsti kitą atstovą. Šis singlas buvo išleistas tik Europoje ir čia pasiekė aukštas vietas.